Asociația EuroTeleorman, condusă vreme îndelungată de Mihai Putineanu, fost șofer și om de încredere al lui Liviu Dragnea, primește de la Consiliul județean o cotizație de 50.000 de lei pe lună.

Hotărârea a fost luată în forul decizional judetean cu majoritate de voturi, transmite corespondentul Europa FM, Carmen Dumitrescu.

Discuțiile care au însoțit mereu procesul finanțării din bani publici a acestei asociații au legătură cu faptul că EuroTeleorman nu justifică banii primiți în niciun fel.

Singura acțiune de impact a asociației este organizarea anuală a evenimentului Parada Europei, o idee care îi aparține lui Liviu Dragnea, constând intr-o competitie a liceelor din judet.